
«Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշումն իրագործելու մասին» Եվրասիական տնտեսական բարձրագույն խորհրդի կարգադրության նախագծի մասին

[bookmark: _GoBack]Հաշվի առնելով Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշմամբ հաստատված՝ 2016 թվականից մինչեւ 2025 թվականն ընկած ժամանակահատվածի համար Եվրասիական տնտեսական միության անդամ պետություններից մեկի տարածքում գրանցված փոխադրողների կողմից Եվրասիական տնտեսական միության այլ անդամ պետության տարածքում գտնվող կետերի միջեւ բեռների ավտոմոբիլային փոխադրումների կատարման փուլային ազատականացման ծրագրի երրորդ փուլը՝ Բելառուսի Հանրապետությունում գործնականորեն իրականացնելու մեկնարկի մասին, Հայաստանի Հանրապետությունում եւ Ղրղզստանի Հանրապետությունում դրա իրագործման համար պատրաստականության, ինչպես նաեւ Ռուսաստանի Դաշնության օրենսդրության մեջ՝ նշված Ծրագրի երրորդ փուլի իրականացումը սկսելու համար անհրաժեշտ փոփոխություններ կատարելու ընթացակարգերի արագ իրականացումն ապահովելու անհրաժեշտության մասին տեղեկատվությունը, Եվրասիական տնտեսական հանձնաժողովի խորհուրդը որոշեց.
1.	Հավանություն տալ «Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշումն իրագործելու մասին» Եվրասիական տնտեսական բարձրագույն խորհրդի կարգադրության նախագծին (կցվում է) եւ այն ներկայացնել Եվրասիական տնտեսական բարձրագույն խորհրդի քննարկմանը։
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշումն իրագործելու մասին

Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշմամբ հաստատված՝ 2016 թվականից մինչեւ 2025 թվականն ընկած ժամանակահատվածի համար Եվրասիական տնտեսական միության անդամ պետություններից մեկի տարածքում գրանցված փոխադրողների կողմից Եվրասիական տնտեսական միության այլ անդամ պետության տարածքում գտնվող կետերի միջեւ բեռների ավտոմոբիլային փոխադրումների կատարման փուլային ազատականացման ծրագրի (այսուհետ` Ծրագիր) II փուլը՝ Եվրասիական տնտեսական միության անդամ պետությունների կողմից իրագործվելու ընթացքի մասին Եվրասիական տնտեսական հանձնաժողովի տեղեկատվության հիման վրա.
1.	Եվրասիական տնտեսական հանձնաժողովին՝ շարունակել Եվրասիական տնտեսական միության անդամ պետությունների կողմից՝ Ծրագրով նախատեսված միջոցառումների իրագործման մոնիթորինգը:
2.	Հայաստանի Հանրապետության կառավարությանը, Բելառուսի Հանրապետության կառավարությանը, Ղրղզստանի Հանրապետության կառավարությանը եւ Ռուսաստանի Դաշնության կառավարությանը՝ ապահովել Ծրագրի III փուլով նախատեսված միջոցառումների՝ սահմանված ժամկետներում իրագործումը:
3.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

